**ZAPISNIK 6. REDNE SEJE ŠS FF 2022/23**

6. redna seja se je pričela 30. 5. 2023, ob 16. uri v Modri sobi.

**Prisotni\_e svetniki\_ce:** Sal Lavrenčič, Anja Rudež, Živa Gornik, Tonya Žagar Savić, Taja Ivanc, Larina Griessler, Nik Keber, Klara Vrabl, Petra Bolta, Gašper Stražišar, Maša Suša, Lara Oštrbenk, Matej Mali, Jure Miholič, Tamara Šterk, Gregor Gartner, Ina Poteko, Arne Jakob Zakrajšek.

**Drugi\_e prisotni\_e:** Eva Kovač (namestnica Laure Barovič Božjak), Gal Šmajs (namestnik Tjaše Šimunić), Pia Utenkar (namestnica Luke Oprešnika), Nika Černoga Mihelič (predsednica ŠOFF in namestnia Nike Gradišek), Nika Predalič (senatorka), Jerica Peric (senatorka), Anika Logar in Sara Ivanovska.

**Opravičeno odsotni\_e svetniki\_e:** Laura Barovič Božjak, Luka Oprešnik, Tjaša Šimunić, Hana Kerin, Nika Gradišek.

**Dnevni red:**

1. potrditev dnevnega reda,
2. pregled in potrditev zapisnika prejšnje seje,
3. poročilo predsedstva,
4. poročilo prodekana študenta,
5. poročilo Finančne komisije ŠS FF,
6. poročilo predstavnikov študentov v organih in delovnih telesih fakultete in univerze,
7. mnenja o pedagoškem delu visokošolskih učiteljev in sodelavcev,
8. potrjevanje kandidatk za koordinatorke tutorstva,
9. razno.

**Ad 1.**

Potrditev dnevnega reda.

Predsednica Živa Gornik začne sejo in pozdravi prisotne. Sledi potrditev dnevnega reda. Podan je bil predlog za spremembo: točka potrjevanje kandidatk za koordinatorke tutorstev se premakne na 3. točko. Sprememba je soglasno sprejeta.

**Sklep:** ŠS FF potrjuje novi dnevni red 6. redne seje ŠS FF.

**Glasovanje: Za:** 17 **Proti:** 0 **Vzdržani:** 0

**Ad 2**

Potrditve zapisnikov.

Živa Gornik pove, da smo na mail prejeli Zapisnik 5. redne seje ŠS FF. Predlogov za popravke ali spremembe ni bilo.

**Sklep:** ŠS FF potrjuje Zapisnik 5. redne seje ŠS FF.

**Glasovanje: Za:** 17 **Proti:** 0 **Vzdržani:** 0

**Ad 3.**

Potrjevanje kandidatk za koordinatorke tutorstva.

Na razpis so se prijavile 3 kandidatke, po ena na vsako prosto mesto: fakultetno uvajalno tutorstvo: Anika Logar, fakultetna koordinatorka za tutorstvo za študente s posebnim statusom: Jerica Peric in fakultetna koordinatorka za tutorstvo za tuje študente: Sara Ivanovska. Sledi predstavitev kandidatk.

Anika Logar: na funkciji je že eno leto in želi biti še naprej. Delo bi potekalo tako kot do sedaj, po anketah sodeč so bili tutorji zadovoljni- Uvedla bi redne language cafeje, vsaj enkrat tedensko, kar bi omogočilo večje kontakte med študenti različnih jezikov in lažje učenje tujih jezikov.

Sara Ivanovska: delali bi tako kot prej, pomagali pri pregledovanju dokumentov, s čimer se bodo prihodnje leto ukvarjali še več. Skupaj z Aniko bodo še bolj promovirali language cafeje.

Jerica Peric: prostovoljno se ukvarja s študenti s posebnimi potrebami in je že uvedena v študentske funkcije. Se zaveda, da je to zapostavljena skupina, ki potrebuje več podpore in močan glas, ki jih zastopa.

Volitve vodi Nik Keber: glasujemo za vsako kandidatko posebej. Po tej točki Odideta Anika Logar in Sara Ivanovska.

**Sklep:** ŠS FF potrjuje Aniko Logar za fakultetno koordinatorko uvajalnega tutorstva.

**Glasovanje: Za:** 17 **Proti:** 0 **Vzdržani:** 0

**Sklep:** ŠS FF potrjuje Jerico Peric za fakultetno koordinatorko za tutorstvo za študente s posebnim statusom.

**Glasovanje: Za:** 17 **Proti:** 0 **Vzdržani:** 0

**Sklep:** ŠS FF potrjuje Saro Ivanovsko za fakultetno koordinatorko za tutorstvo za tuje študente.

**Glasovanje: Za:** 17 **Proti:** 0 **Vzdržani:** 0

**Ad 4.**

Poročilo predsedstva ŠS FF.

Živa Gornik je opravila vse kavice z vsemi svetniki, bile so dobre in dali smo veliko dobrih predlogov. V primeru daljših sej bo vmes pavza, namesto daljših sej bi lahko imeli tudi dve krajši seji, kar bo upoštevano v bodoče. Eden od predlogov je mini predavanje, kako ustanoviti študentsko društvo, ker ponekod dobro funkcionirajo ponekod jih pa ni. Oktobra bo verjetno dogodek o zaupnih osebah in kako stopiti z njimi v stik. Ob začetku študijskega leta, da vemo kako poteka zadeva. Znotraj sveta bi se lahko predstavljali s svojimi zaimki in o tem bi se lahko pogovorili na začetku leta, da se vsi počutijo sprejete in razumljene na pravi način. Prostor na Tobačni: Larina in Jure predstavita poročilo, sta šla na sestanek in ogled prostora skupaj z Živo in Jure je bil glavni odločevalec, ker je prostor pomemben predvsem za njihov oddelek.

Larina: na zadnji seji smo imeli debato o tem prostoru. Sestali so se z bodočo knjižničarko, ki bo tam imela pisarno, in skupaj s profesorico koreanistike in so ugotovili, za kaj gre: študentski prostor bo še naprej funkcionalen kot do zdaj, po ključ ne bo več treba na Aškerčevo, ključ bo večinoma kar na Tobačni. Da se ohrani namembnost prostora. Inštitut kralja Sejonga ima veliko finančnih kapacitet in bo lahko financiral od naprave za kavo do projektorja in morda printerja, če imamo ideje za kak dogodek in bi kaj potrebovali, so to pripravljeni sofinancirati, tudi wifi se bo izboljšal. Podpisali bomo s profesorico dogovor v pisni obliki, da dogovorjeno zares velja. Sestanek je potekal dobro in hitro so ugotovili, da bo tam minimalno število knjig, ne 10 omar. Za nas se stanje precej izboljša.

Jure: poudaril bi, da so na podlagi sestanka razjasnili neskončno dilem, ki so se pojavile preko posredne komunikacije in je dobra priložnost, da prostor še bolj postane študentski z lažjo dosegljivostjo in boljšo opremljenostjo. Pride Vid Karlovšek. Nik: inštitut bo imel to samo kot prostor za shranjevanje knjig? Ja, in še to komaj kakih 10, ker jih še nimajo veliko in ne bodo konstantno tam, tajnica bo imela svojo pisarno in bo prostor lahko odklenila, morda bo tam filmski večer, ne bo pa stalno zaseden. Dogodke bodo tudi prej najavili pri skrbniku prostora, oz. usklajevali z njim, bodo imeli skupen pregled nad rezervacijami.

Po novem ima študentski svet možnost odločanja o dodatnem letniku glede na posebne razmere (dosežke, funkcije itd.). Take prošnje pridejo vsake toliko s strani različnih oseb. Predsedstvo se je pogovarjalo, da prošnjam ne moremo ugoditi kar tako, ampak bi oblikovali skupino, ki bi reševala te prošnje. V njej bi bilo predsedstvo skupaj s še enim članom, kreirali bi tudi pogoje za ugoditev prošnji, podobno, kot ima to urejeno fakulteta, le da bi to imeli znotraj ŠS FF. Prosili bi tudi predsednico ŠOFF-a, da bi v primeru kandidiranja nekoga iz ŠOFF-a podala svoje mnenje. Za dodatna člana se javita Nik Keber in Petra Bolta, sprejmemo oba. Skupaj s ŠOFF bi imeli tudi piknik, predlagan datum je 3. julij, če nam ustreza? Predlagamo raje 4. julij. 26. junij ob 17.00 bo naslednja seja in 25. september, a ni še ure. Potem pa še glede VIS-a.

Nika Černoga Mihelič (ŠOFF): Nika Gradišek je to urejala z enim študentom fakultete, ki mu je referat poslal obvestilo o finančnih obveznostih za izpitne roke, na katere se sploh ni prijavil, njegovo pritožbo je referat obravnaval precej površno. Na koncu so po daljšem vztrajanju študenta s pomočjo računalničarja s pomočjo preverjanja IP naslovov ugotovili, da so mu vdrli v VIS in ga prijavili na izpite brez njegove vednosti. Na referatu so ugotovili, da nekaj ne deluje, računalničarju je bilo neprijetno, ker ni znal odgovoriti, kaj to pomeni za varnost osebnih podatkov študentov. Niti ni jasno, zakaj so izbrali tega študenta, ker ni ne politično aktiven ali kako drugače dejaven v javnosti. Referat in računalničar so poudarili, da je veliko primerov, v katerih se študentje delajo, da so pozabili na prijavo, da jim ne bi bilo treba plačati, torej se je lahko že večkrat zgodilo, da so nekomu vdrli v VIS a na referatu tega niso obravnavali resno. Predlog je ta, da se študente o tem obvesti, da torej obstaja možnost vdora v VIS, v tem primeru pa naj se obrnejo na ŠS FF in v primeru večih ponovitev bo moral faks ukrepati. Lahko bi ustvarili anketo, da ugotovimo, kaj menijo študentje in v kakšnem obsegu se morda stvari dogajajo. V VIS se da vdirati, kar so dokazali na FRI-ju, kjer zdaj uporabljajo STUDIS. Stvar je kočljiva, zato moramo biti previdni in pozorni, ker se zna zgoditi, da nam nekdo vdre v sistem pa nam ne bodo verjeli. Bomo ugotovili, kakšno je mnenje študentov in se pozanimali na ŠSUL, če imajo podobne situacije. Morda bi lahko dali dvofazno preverjanje identitete, npr. SMS sporočilo, se bodo pozanimali, kakšne so možnosti. Ali pa zahteva sistema, da se geslo po določenem časovnem obdobju zamenja.

Larina: v zadnjem času se dogaja, da v študentski pisarni kopirajo material ljudje, ki niso funkcionarji. Ne gre le za stran ali dve, ampak za cele pole in pobarvanke, potem pa se zgodi, da ne moremo naprintati npr. študentskih mnenj. Če v pisarni opazimo nekoga, ki printa za svoje potrebe in ni funkcionar, naj ga opozorimo, da se to ne dela.

**Sklep:** ŠS FF se seznanja s poročilom predsedstva ŠS FF.

**Glasovanje: Za:** 18 **Proti:** 0 **Vzdržani:** 0

**Ad 5.**

Poročilo prodekana študenta.

Ga ni. Na tej točki odide Arne Jakob Zakrajšek.

**Ad 6.**

Poročilo Finančne komisije ŠS FF.

Zaključilo se je 4 RO, prijavljenih je 11 projektov. FK je v zadnjem hipu uspela vse pregledati in obravnavati, glede na dobro poslovanje bo točka tudi tokrat vredna 1€. Ne smemo pozabiti, da moramo vsak projekt prijaviti posebej, predračuni so oddani ločeno od prijavnice (dokumenta). Če valuta predračuna poteče, to ne pomeni, da je predračun po datumu neveljaven, na to naj se ne oziramo. ŠS FF je sofinanciral koncertu darila za nastopajoče, kar je znašalo 300€, ampak drugače ne bi dobili nič, zato smo se odločili za sofinanciranje. Odide Ina Poteko. Razdelitev dobimo na mail. Po tej točki odide Gašper Stražišar.

**Sklep:**  ŠS FF se seznanja s poročilom Finančne komisije ŠS FF.

**Glasovanje: Za:** 15 **Proti:** 0 **Vzdržani:** 1

**Ad 7.**

Poročilo predstavnikov študentov v organih in delovnih telesih fakultete in univerze.

Senat: majski senat je potekal 24. 5., seja se je začela z mini slovesnostjo ob podelitvi nagrad doktorskih disertacij. Dekanja je v uvodu nekaj besed namenila tudi sejmu Liber.ac, množično so se oglasili študentje senatorji v zvezi s 70. členom o visokem šolstvu, ker izključuje študente s posebnim statusom, navedli so tudi več primerov iz svojih izkušenj. Odziva s strani prfoesorjev ni bilo, so pa obljubili, da bo šlo v obravnavo. Kadrovske zadeve: vse normalno. Oddelek za slovenistiko: nova imenovanja posameznih funkcij. Študijske zadeve 1. in 2. stopnje: veliko sprememb, skoraj vse klasične spremembe in brez problema. Najbolj problematične spremembe na pedagogiki, največ sprememb, oglasili so se tudi študentje senatorji, saj študentje o vseh teh sprmemebah niso bili obveščeni, njihovo mnenje glede posameznih sprememb pa je bilo negativno. Profesorji so obljubili, da se bodo pozanimali, kako to, da ni prišlo do obveščanja študentov. Študijske zadeve 3. stopnje: vse šlo skozi. Potrjevali so delovni koledar za naslednje študijsko leto. Na koncu debata o ponovnem zmanjšanju števila izpitnih rokov, niso dorekli še nič točnega, torej bo verjetno naslednjič debata na to temo.

ŠSUL: nič novega. Na UL je že disciplinski ukrep glede ChatGPT, ker je en študent oddal nalogo, izdelano s tem programom. Mnenja o koristnosti programa so deljena, vsekakor pa gre v primeru uporabe programa za plagiat oz. neetično napisano delo. Morda to preveč ignoriramo zaenkrat. Znotraj UL se bo o tem začelo več govoriti, vsekakor naj bomo previdni, ker lahko pride do izključitve. FDV ima neke smernice glede uporabe programa, nekaj glede standarda za citiranje, a bodo verjetno morale biti že v enem letu popravljene.

Seja UO: 15 minutna seja, nič relevantnega za študente.

Naslednje leto bi se povezali s FF v Zagrebu in bi organizirali teambuilding in mednarodno povezovanje, predlog na predsedstvu. Sploh, ker je Zagreb blizu in je faks podoben našemu.

**Sklep:**. ŠS FF se seznanja s poročilom predstavnikov študentov v organih in delovnih telesih fakultete in univerze.

**Glasovanje: Za:** 15 **Proti:** 0 **Vzdržani:** 0

**Ad 8.**

Mnenja o pedagoškem delu visokošolskih učiteljev in sodelavcev. Odideta Tonya Žagar Savič in Gal Šmajs.

**Sklep:** ŠS FF podaja pozitivno mnenje o pedagoškem delu Uršule Krevs Birk, ki kandidira za izvolitev v naziv redne profesorice za nemški jezik.

**Sklep:** ŠS FF podaja pozitivno mnenje o pedagoškem delu Meti Lah, ki kandidira za izvolitev v naziv izredne profesorice za didaktiko francoščine.

**Sklep:** ŠS FF podaja pozitivno mnenje o pedagoškem delu Barbare Šteh, ki kandidira za izvolitev v naziv redne profesorice za pedagoško psihologijo.

**Sklep:** ŠS FF podaja pozitivno mnenje o pedagoškem delu Blažke Mueller, ki kandidira za izvolitev v naziv docentke za portugalski jezik.

**Sklep:** ŠS FF podaja pozitivno mnenje o pedagoškem delu Polone Petek, ki kandidira za izvolitev v naziv docentke za sociologijo.

**Sklep:** ŠS FF podaja pozitivno mnenje o pedagoškem delu Christine Manouilidou, ki kandidira za izvolitev v naziv izredne profesorice za splošno jezikoslovje.

**Glasovanje: Za:**  14 **Proti:** 0 **Vzdržani:** 0

**Ad 9.**

Razno.

Seja se je zaključila 30. 5. 2023, ob 17.41.

Gregor Gartner, tajnik ŠS FF

Živa Gornik, predsednica ŠSFF